armvectores/hy_wikipedia_2023 huggingface dataset:
(197) Արետե

(197) Արետե (անգլ.՝ Arete), աստերոիդ աստերոիդների հիմնական գոտում։ Հայտնաբերվել է 1879 թվականի մայիսի 21-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,742855 ա. մ., առավելագույնը մոտենում է 2,3007 ա. մ. հեռավորության վրա և հեռանում 3,185 ա. մ.։ Արեգակի շուրջ մեկ ամբողջական պտույտ է կատարում 1659,22 երկրային օրվա ընթացքում, իր ուղեծրով շարժվելով միջինում 0,21697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,8° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(197) Արետե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Սեբրիան դե Մասոտե

Սան Սեբրիան դե Մասոտե (իսպ.՝ San Cebrián de Mazote), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիյա և Լեոն ինքնավար համայնքում)։ Մունիցիպալիտետը գտնվում է Տերրա-դե-Կամպոս շրջանում։ Տարածքը կազմում է 35,43 կմ2։ Բնակչությունը՝ 172 մարդ (2010 թվականի տվյալներով)։ Պրովինցիայի վարչական կենտրոնից գտնվում է 62 կմ հեռավորության վրա։
Լևան Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Լևան Աբաշիձե (վրաց.՝ ლევან აბაშიძე, մայիսի 22, 1963(1963-05-22), Թբիլիսի, Վրացական ԽՍՀ, ԽՍՀՄ - սեպտեմբերի 7, 1992(1992-09-07), Սուխում, Վրաստան), վրացի կինոդերասան։


== Կենսագրություն ==
Լևան Աբաշիձեն ծնվել է 1963 թվականի մայիսի 22-ին Թբիլիսիում։ 1985 թվականին ավարտել է Թբիլիսիի Շոթա Ռուսթավելու անվան թատերական արվեստի ինստիտուտը։
Աշխատել է Թբիլիսիի Կինոդերասանի թատրոն-ստուդիայում (գլխավոր ռեժիսոր՝ Միխեիլ Թումանիշվիլի)։ Նկարահանվել է ֆիլմերում («Երիտասարդ կոմպոզիտորի ճանապարհորդությունը» (1985), «Մի քանի հարցազրույց անձնական հարցերով» (1978) և այլն)։
Զոհվել է վրաց-աբխազական ռազմական կոնֆլիկտի ժամանակ՝ 1992 թվականի սեպտեմբերի 7-ին, Աբխազիայի Սուխում քաղաքում. մահացել է նռնակի պայթյունից, որ նետել էր աբխազներից մեկը։


== Ֆիլմագրություն ==
1978 – Մի քանի հարցազրույց անձնական հարցերով – Սանդրո
1982 – Ոչ բոլոր գիսաստղերն են մարում – Թեյմուրազ
1985 – Երիտասարդ կոմպոզիտորի ճանապարհորդությունը – երիտասարդ կոմպոզիտոր (գլխավոր դեր)
1986 – Շրջադարձ
1986 – Աստիճան
1987 – Հյուրը
1987 – Արմատներ
1988 – Սակավարյունություն
1988 – Ոսկե բրեգետի գաղտնիքը
1992 – Երջանիկ գյուղը
1994 – Բրավո, Ջորդանո Բրունո


== Պարգևներ ==
«Երիտասարդություն» միջազգային կինոփառատոնի դիպլոմ (Կիև, 1993) — «Ոչ, ընկեր» ֆիլմում գլխավոր դերը կատարելու համար (1993, հետմահու)


== Ծանոթագրություններ ==


== Արտաքին հղումներ ==
Լևան Աբաշիձեն kino-teatr.ru կայքում
Լևան Աբաշիձեն kinopoisk.ru կայքում
Լևան Աբաշիձե (անգլ.) Internet Movie Database կայքում
Ռեկիննիկի

Ռեկիննիկի (ռուս.՝ Рекинники), գետ Կամչատկայի թերակղզու հյուսիս-արևելքում։ Հոսում է Օլյուտորսկի շրջանում, Կամչատկայի երկրամասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000039342


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4377) Կորեմորի

(4377) Կորեմորի (անգլ.՝ Koremori), աստերոիդ աստերոիդների հիմնական գոտում։ Հայտնաբերվել է 1987 թվականի ապրիլի 4-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,376099 ա. մ., առավելագույնը մոտենում է 2,2006 ա. մ. հեռավորության վրա և հեռանում 2,5516 ա. մ.։ Արեգակի շուրջ մեկ ամբողջական պտույտ է կատարում 1337,81 երկրային օրվա ընթացքում, իր ուղեծրով շարժվելով միջինում 0,269096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4377) Կորեմորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոչարովշչինա

Բոչարովշչինա (ռուս.՝ Бочаровщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեպեց (գյուղ, Զադոնսկի շրջան)

Ռեպեց (ռուս.՝ Репец), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերեյասլավկա

Պերեյասլավկա (ռուս.՝ Переяславка), քաղաքատիպ ավան Ռուսաստանի Խաբարովսկի երկրամասի Լազոյի անվան շրջանի կազմում։
Բնակչությունը 2010 թվականին գրանցված տվյալներով կազմում էր 8917 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոկլիեռ

Սոկլիեռ (ֆր.՝ Sauclières), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 189 մարդ, բնակչության խտությունը` 4.87 մարդ/կմ²։ Բնակավայրը զբաղեցնում է 38.81 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 160 կմ արևելք, Ռոդեզ քաղաքից` 80 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան)  բնակիչ, որոնցից ակտիվ էին 84-ը, իսկ ոչ ակտիվները` 30։ Ակտիվության ցուցանիշը կազմում է 73,7 %։ 84 աշխատունակ մարդկանցից աշխատել է 70 անձ (44 տղամարդ և 26 կին)։ Գործազուրկ են եղել 14 անձ (6 տղամարդ և 8 կին)։ 30 անաշխատունակներից 5-ը եղել են աշակերտներ կամ ուսանողներ, 20-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կալտյաևո

Կալտյաևո (ռուս.՝ Кальтяево, բաշկիրերեն՝ Кәлтәй), գյուղ Ռուսաստանի, Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 529 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իմ հայրը նավապետ է

«Իմ հայրը նավապետ է» (ռուս.՝ «Мой папа — капитан»),  խորհրդային գեղարվեստական ֆիլմ, որը նկարահանել է ռեժիսոր Վլադիմիր Բիչկովը Մաքսիմ Գորկու անվան ստուդիայում 1969 թվականին։


== Սյուժե ==
Վասյա Գոտովցևի հայրը «Իգարկա» բեռնատար գետային նավի նավապետն է։ Մեծ դժկամությամբ նա որդուն իր հետ տանում է տարվա վերջին նավարկությանը Ենիսեյով։ Տղան, որն սպասում էր ծովային արկածների, բախվում է առօրյա աշխատանքների։ Բացի այդ, նա չի կարողանում հարթել հարաբերություններն ավագ օգնականի հետ, որն արհամարհանքով Վասիլիին կոչում է ուղևոր և նրանից բողոքում է ծեր նավապետին։ Վիրավորված Վասյան փախչում է ափ և նրա որոնման համար թիմը ծախսում է ամբողջ օրը։ Ջրի մակարդակի անկման պատճառով ժամ առ ժամ նվազում է տայգայական գյուղ հասնելու հույսը։ Որոշվում է հետ գնալ, սակայն նավապետ Գոտովցևն իր վրա է վերցնում պատասխանատվությունը, և նավը ապահով տեղ է հասցնում։


== Դերերում ==
Եվգենի Տետերին – Իվան Մակարովիչ Գոտովցև, «Իգարկայի» նավապետ
Վասիլի Բիչկով – Վասյա Գոտովցև, նրա որդին
Յուլիեն Բալմուսով – Ռոբերտ Չուգունով, ավագ օգնական
Պավել Պերվուշին – Տիխոն Ֆեոդորովիչ Պուխով, մեխանիկ
Բորիս Գրիգորև – Բորիս Վոյտեցկի, օդերևութաբան
Վլադիմիր Նոսիկ – Միխայիլ Լոկոտկով, ուսանող
Գալինա Չիգինսկայա – Մուսյա, բուֆետապանուհի
Գերման Կաչին – Լյոշա, շտուրման
Բորիս Գիտին – «Լիմոնադ», տախտակամածի նավաստի
Իվան Կոսիխ – լուղարկորդ
Յուրի Վիզբոր – ուղևոր
Անատոլի Վեդյոնկին – ծաղրածու Սավկին, Լոկոտկովի հին ընկերը
Ալեքսանդր Կուզնեցով – սկանդալիստ
Վլադիմիր Պլոտնիկով – էպիզոդ
Խեյնո Ռախե – էպիզոդ
Վ. Սիզոնենկո – էպիզոդ
Ս. Աղաև -  էպիզոդ
Վ. սպաներ – էպիզոդ
Երկրաբանների խմբի դերում հանդես է եկել «Искатели» համույթը։
Զանգվածային նկարահանումներին մասնակցել են Ենիսեյի գետային տրանսպորտի աշխատողները։


== Նկարահանող խումբ ==
Սցենարիստներ՝ Ավենիր Զակ, Իսայ Կուզնեցով
Ռեժիսոր՝ Վլադիմիր Բիչկով
Օպերատոր՝ Կոնստանտին Հարությունով
Կոմպոզիտոր՝ Եվգենի Կռիլատով
Նկարիչ՝ Գալինա Անֆիլովա
Երգերի տեքստի հեղինակ՝ Յուրի Վիզբոր


== Հետաքրքիր փաստեր ==
Ֆիլմի կինոփորձերին մասնակցել է նաև Վլադիմիր Վիսոցկին։ 2004 թվականին գտնվել է տեսագրություն, որտեղ դերասանը կատարում է «Ещё не вечер» երգը։


== Ծանոթագրություններ ==
Յանիս Ցիմզե

Յանիս Ցիմզե (մայիսի 3, 1814(1814-05-03), Rauna Parish, Wenden County, Լիֆլանդիայի նահանգ, Ռուսական կայսրություն - հոկտեմբերի 22, 1881(1881-10-22), Վլեխ, Լիֆլանդիայի նահանգ, Ռուսական կայսրություն), լատիշ երգչախմբային դիրիժոր, կոմպոզիտոր և մանկավարժ, լատվիական երգչախմբային երաժշտության հիմնադիր։


== Կենսագրություն ==
Սկզբնական կրթությունը ստացել է Ռաունայի դպրոցում, որն ավարտել է 1830 թվականին։ Նա աշխատել է որպես տնային ուսուցիչ Ռաունայում և Սմիլտենեում։  1833 թվականից դասավանդել է Վալմիերեի ծխական դպրոցում։ 1835 թվականի աշնանը նա ուսման է ուղարկվել Վայֆենսելֆելսի ուսուցիչների ճեմարանում, ուսումնասիրել Շվեյցարիայի և Ավստրիայի ժողովրդական դպրոցների փորձը, պատրաստվելով նմանատիպ ճեմարանի ստեղծմանը Վալմիերեում։ Ճեմարանի դասընթացներն ավարտել է 1838 թվականին, ստացել է լրացուցիչ կրթություն Ֆ. Ա. Դիստերվեգի դիդակտիկայի և մաթեմատիկայի դասընթացներում։
Այդ տարիներին նա սկսել է լրջորեն սովորել ջութակ նվագել, հետաքրքրվել է ժողովրդական երաժշտության հարցերով։ Նա սովորել է գերմանական ժողովրդական բանահյուսություն և երաժշտություն մանկավարժ Լյուդվիգ Էրկի մոտ։
1839 թվականից նա ղեկավարել է Վալմիերեի ուսուցիչների ճեմարանը, իսկ 1853 թվականից մինչև մահը, Վալկեում։ Նա հատուկ ուշադրություն է դարձրել երաժշտական ​​ունակությունների զարգացմանը՝ հիմնականում երգչախմբային երգեցողության միջոցով։ Նրա փորձը սկիզբ է դրել մանկական և ժողովրդական երգչախմբերի, երգչախմբային տոների ավանդույթների տարածմանը։ Չորս ձայնային տղամարդկանց և խառը երգչախմբերի համար լատվիական ժողովրդական մեղեդիների առաջին մշակման հեղինակն է (ընդհանուր առմամբ, նա մշակել է շուրջ 350 երգ)։
1872 թվականից հրապարակել է ժողովրդական երգերի մի քանի ժողովածու։
1849 թվականին Յանիս Ցիմզեն ամուսնացել է Ռիգայի Մեծ Գիլդիայի բժշկի դուստր Լուիզ Մոլինի հետ, բայց 1856 թվականին կինը մահացել է։ Իրենց կարճ ամուսնության ընթացքում կինը ծնեց չորս երեխա. աղջիկները՝ Աննա, Լուիզա, Իոաննա։ Միակ որդին՝ Էմիլ-Կարլիսը, մահացել է մի քանի շաբաթական տարիքում։
Յանիս Ցիմզեն մահացել է 1881 թվականի հոկտեմբերի 10-ին (22-ին), Վալկեում և թաղված է Լուգաժի համայնքի գերեզմանոցում (այժմ՝ Ցիմզեսի գերեզմանոց), որտեղ տեղադրվել է նրա հուշարձանը։


== Հիշատակ ==
1932 թվականին Յանիս Ցիմզեի անունով Ռիգայում նոր փողոց է բացվել։ Յանիս Ցիմզեի անունով փողոցներ կան նաև Վալկեում և Վալմիերեում։
2014 թվականին Յանիս Ցիմզեի 200-ամյակը լայնորեն նշվեց Լատվիայում։ 2014 թվականի ապրիլի 1-ին Ցեսիսում բացվել է «Յանիս Ցիմզեն Վիդզեմում և Եվրոպայում» ցուցահանդեսը, որտեղ ներկայացվել են հին փաստաթղթեր և լուսանկարներ։
2014 թվականի մայիսի 31-ին Վալկա և Վալմիերա երկվորյակ քաղաքներն անց են կացրել Յանիս Ցիմզեի ծննդյան 200-ամյակին նվիրված համատեղ «Ցիմզեի կոդ» միջազգային երգեցողության փառատոն։ Տոնակատարության ընթացքում տեղի է ունեցել Էստոնիայի կոմպոզիտոր Ռենե Էեսպերեի կողմից Ante Lucem օրատորիայի պրեմիերան, որը նվիրված էր Ցիմզեին։ Ընդհանուր առմամբ տոնակատարությանը մասնակցում էին Էստոնիայի և Լատվիայի մոտ 2000 երգիչներ։


== Ծանոթագրություններ ==


== Աղբյուրներ ==
Цимзе Янис / Российская педагогическая энциклопедия
200 лет Янису Цимзе / Неделя Огре
Լեիպստե

Լեիպստե (էստ․՝ Leipste), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոմիկ Սարդարյան

Ռոմիկ Սարդարյան (1945, հունվարի 24, Ղափան (այժմ՝ Կապան) - 2014, օգոստոսի 31, Երևան), հայ բանաստեղծ։


== Կենսագրություն ==
Ծնվել է Կապանում, մեծացել 15-հոգանոց ընտանիքում։ Ըստ տոհմական ավանդազրույցի՝ մեծ պապը եղել է Դավիթ Բեկի ներկայացուցիչը Պարսկաստանում, ունեցել է սարդարի լիազորություն։ Այստեղից էլ ցեղի Թումանյան ազգանունը փոխվել-դարձել է Սարդարյան։ Վեց-յոթ տարեկան էր, երբ ընտանիքը տեղափոխվել է Երևան։ Ավարտել է Երևանի պետական համալսարանի բանասիրական ֆակուլտետը։ Աշխատել է հանրապետական մամուլում, հեռուստատեսության և ռադիոյի պետական կոմիտեում։ 1981 թվականին, Պարույր Սևակի մասին հաղորդում եթեր հեռարձակելու համար, գաղափարական բնույթի մեղադրանքով հեռացվել է աշխատանքից։ Վերականգնվել է 1994 թվականին։ Երբ սկսվել է շարժումը, մասնակցել է Կապանի առաջին ինքնապաշտպանական ջոկատների ստեղծմանը։ Սակայն որոշ ժամանակ անց ավտովթարի է ենթարկվել և երկու տարի գամվել անկողնուն։ 1993 թվականին ծառայության է անցել «Հայ զինվոր» թերթում։ Նրա բանաստեղծությունները, թարգմանությունները և հոդվածները պարբերաբար լույս են տեսել գրական մամուլում։ 1991 թվականին ընտրվել է Հայաստանի գրողների միության անդամ։ Եղել է նաև Հայաստանի ժուռնալիստների միության անդամ։ 2013 թվականին որպես թեկնածու մասնակցել է ՀԳՄ նախագահի ընտրությանը, սակայն ոչ մի ձայն չի ստացել։
Մահացել է 2014 թվականի օգոստոսի 31-ին, Երևանում։


== Երկեր ==
«Վայրկյանների երգը» (1975)
«Հոգու երկիրը» (1980)
«Կյանք հավելյաց» (1999)
«Ջրհոսի ժամանակը» (2004)
«Լիալուսնի տրիոլետները» (2004)
«Ճակատագիր և վճիռներ» (2004) և այլն


== Պարգևներ ==
2000 թ.՝ ՀԳՄ Պարույր Սևակի անվան մրցանակ


== Ծանոթագրություններ ==


== Արտաքին հղումներ ==
Ռոմիկ Սարդարյան
Ռոմիկ Սարդարյանը gisher.org կայքում
Ժողովածու (1116)

Ժողովածու 1116, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1116 թվի տակ։ Ձեռագիրը գրվել է 1601 թվականին Ղազար դպիր գրիչի կողմից։ Ստացողը եղել է Միքայել վարդապետը։ Գրված է թղթի վրա, որը ունի 18X11,5 չափս։ Ձեռագիրը կազմված է 228 թերթից։ Գրված է միասյուն, նոտրգիրով։Պահպանակը ունի 228 էջ, գրված է թղթի վրա։ Կազմը` դրոշմազարդ կաշի։ Հիշատակարաններ՝ գրչի 93ա։


== Բովանդակություն ==
Գրիգոր Տթևացւոյ Մեկնութիւնը Յորայ Առակաց, Երգոց երգոյն։
Վարդապետ Այգեկցւոյ ի տեղի Հառաչմանն Պետրոսի։


== Ծանոթագրություններ ==
Էյսթեյն Բաադսվիք

Էյսթեյն Բաադսվիք (նորվ.՝ Øystein Baadsvik, օգոստոսի 14, 1966(1966-08-14), Տրոնհեյմ, Նորվեգիա), նորվեգացի կոմպոզիտոր և դիրիժոր։ Համարվում է աշխարհի միակ մենակատարը, ով ցուցադրում է համերգ, առանց նվագախմբի։


== Կենսագրություն ==
Ծնվել է 1966 թվականի օգոստոսի 14-ին Նորվեգիայում։ Էյսթեյնը սկսել է զբաղվել տուբայով տասնհինգ տարեկան հասակում։
18 տարեկան հասակում նա հաղթում է Նորվեգիայի ազգային երաժշտական կատարողների մրցույթը։ Ունեցել է նաև միջազգային երաժշտական հայտնիություն։ 1991 թվականին հաղթել է Շվեյցարիայում կայացող Ժնևի միջազգային երաժշտական մրցույթում։
Ներկայումս Բաադսվիքը զբաղվում է սոլո և կամերային երաժշտական գործունեությամբ։ Ոչ հաճախ հանդես է գալիս նվագախմբերում, որպես մենակատար արտիստ։
Նա առաջիններից է աշխարհում ԱՄՆ-ի, Ռուսաստանի, Նորվեգիայի, Շվեդիայի և Շվեյցարիայի 40 ամենալավ կոմպոզիտորների շարքում։ Նա նաև  զբաղվում է երգահանությամբ՝ գրելով երաժշտություններ նվագախմբերի համար։


== Ծանոթագրություններ ==
Շոգրաշ

Շոգրաշ (ռուս.՝ Шограш), գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Վոլոգդի գետի աջ ափին՝27 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006585
Հիդրոլոգիական ուսումնասիրությունների կոդը - 103000658
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յամուսուկրո

Յամուսուկրո (ֆր.՝ Yamoussoukro), Կոտ դ'Իվուարի վարչական մայրաքաղաքը։ Բնակչությունը՝ ▲422 072 մարդ (2021): Այն գտնվում է պետության ամենախոշոր Աբիջան քաղաքից 240 կմ դեպի հյուսիս, Աբիջանից Բուրկինա Ֆասո տանող մայրուղու վրա։ Աշխարհագրական կոորդինատներն են՝ 6°50′ հս․ լ. 5°15′ ամ. ե.:
Յամուսուկրո քաղաքում են գտնվում Կոտ դ՛Իվուարի կենտրոնական պետական մարմինները՝ նախագահը, վարչապետը և Ազգային Ժողովը (խորհրդարանը)։
Յամուսուկրոն համարվում է պետության առաջին նախագահ Ֆելիքս Ուֆուե Բուանյիի հայրենի քաղաքը, ինչն էլ պայմանավորված է 1983 թվականին Աբիջանից մայրաքաղաքի տեղափոխումը Յամուսուկրո։ Այստեղ գործում են տրանսպորտային հանգույցը, միջազգային օդանավակայանը, սննդի և փայտամշակման ձեռնարկությունները։ Ավտոբուսային տրանսպորտը քաղաքի ներսում թույլ է զարգացած։ Փոխադրումների հիմնական մասն իրականացնում են տաքսիները։ Գործում են նաև միջազգային ավտոբուսներ։ Քաղաքում են գտնվում նախագահի նստավայրը, «Կուսակցության տունը»։ Յամուսուկրոյի շրջանում աճեցնում են սուրճ, կակաո, բանան և այլ գյուղատնտեսական մշակաբույսեր։ Բնակչությունը զբաղվում է խոշոր եղջերավոր կենդանիների, ոչխարների, այծերի բուծմամբ։


== Տեսարժան վայրեր ==
Յամուսուկրոյում է գտնվում աշխարհի ամենամեծ եկեղեցին՝ Նոտր Դամ դե լա Պե բազիլիկը, որի ճարտարապետության մեջ վերաիմաստավորվել են Հռոմի Սուրբ Պետրոս տաճարի մոտիվները։ Այն կառուցվել է XX դարի 80-ական թվականներին։ 158 մետր բարձրություն ունեցող կառույցում նստատեղերի վրա տեղավորվում է 7000 մարդ, բացի այդ առկա է նաև 11 հազար մարդու կանգնելու տեղ։ Բազիլիկի կառուցման համար մարմար էր ներկրվում Իտալիայից և գունավոր ապակի՝ Ֆրանսիայից։
Տեսարժան այլ վայրերին են դասվում.

Աջա սվա թանգարանը (ֆր.՝ le musée Adja Swa) – տեղական մշակույթի թանգարանը
Կոկորդիլոսների լիճը (ֆր.՝ le lac aux crocodiles)
Նախագահական պալատը (ֆր.՝ Le Palais présidentiel)
Յաուրե մշակութային կենտրոնը (ֆր.՝ Centre culturel Yaouré)


== Կլիմա ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքը Archived 2015-09-15 at the Wayback Machine.
Միացյալ համաշխարհային քոլեջ Թաիլանդում

Միացյալ Համաշխարհային քոլեջ Թաիլանդում (անգլ.՝ United World College Thailand International School (UWCT), թաի.՝ VKUรระเทททยรรงเรียนนนนาาา) միջազգային դպրոց՝ 2-18 տարեկան երեխաների համար և գիշերօթիկ դպրոց՝ 16-18 տարեկան երեխաների համար։ Այն կրթություն է ապահովում միջազգային բակալավրիատի ծրագրով (IB Primary Years Programme, en_IB Middle Years Programme, en_IB Diploma Programme), և համարվում է «Միացյալ Համաշխարհային Քոլեջներ» շարժման 18 քոլեջներից մեկը։ Դպրոցը հիմնադրվել է 2008 թվականին և մինչև 2016 թվականին «Միացյալ Աշխարհի Քոլեջներ» շարժման միանալը, կրում էր «Պխուկետի միջազգային ակադեմիա» (Phuket International Academy Day School, PIADS ) անվանումը.
Դպրոցը գտնվում է արևադարձային «Խաո Պրա Տեո» անձրևային ջունգլիների ազգային պարկի ստորոտում՝ (թաի.՝ เตตห้ามล่าสัตว่่าเ .าพระททว, անգլ.՝ Khao Phra Thaeo Non-Hunting Area) Թաիլանդի Պխուկետ կղզում։ Քոլեջը գտնվում է  wellness «Tanyapura» սպորտային համալիրի  հարևանությամբ և 2019 թվականի ապրիլի 21-ից «Wayback Machine»-ում (անգլ.՝ Thanyapura), որը հանդիսանում է շահույթ չհետապնդող գործընկեր՝ մասնագիտացած պրոֆեսիոնալ մարզիկների մարզման մեջ։ Այսպիսով, դպրոցի աշակերտները հնարավորություն ունեն մուտք գործել համալիրի ենթակառուցվածքներ, ինչպես նաև սպորտային, առողջարարական և հոգեբանական ծրագրերին, ինչպես դպրոցական ծրագրի շրջանակներում, այնպես էլ որպես լրացուցիչ դասընթացներ՝ մասնագիտական աճի կամ ակտիվ հանգստի համար՝ կախված նրանց հետաքրքրություններից։ Դրա շնորհիվ աշակերտներն ու շրջանավարտները պարբերաբար մասնակցում և մրցանակային տեղեր են զբաղեցնում տեղական և միջազգային մրցումներում, ներառյալ Հարավասիական խաղերը և Օլիմպիական խաղերը։ 


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==
Հեջուբ

Հեջուբ (արաբ․՝  الحاجب ‎‎-ից՝ հաջիբ - արգելող, վերակացու), արքունի սենեկապետ Արաբական խալիֆայությունում և դրա քայքայումից հետո առաջացած արաբական պետություններում։ Հեջուբի պաշտոնը գործադրվել է նաև Միջնադարյան Հայաստանում։ Հեջուբներ եղել են Զաքարյանների, Խաղբակյանների, Ջալալյանների և այլ իշխանական տոհմերի պալատներում։ Այդ պաշտոնյան իշխանի սենեկապետն էր, պալատի վերակացուն, երբեմն՝ իշխանի ներկայացուցիչը արտաքին հարաբերություններում։
Մուշեղկա (այլ կիրառումներ)

Մուշեղկա, կարող է վերաբերել՝

Մուշեղկա - գյուղ Արևմտյան Հայաստանում, Խարբերդի վիլայեթի Ակնի գավառակում
Մուշեղկա - գյուղ Արևմտյան Հայաստանում, Խարբերդի վիլայեթի Աղջադաղի գավառակում
Էստելլա Կանցիանի

Էստելլա Կանցիանի (անգլ.՝ Estella Canziani, հունվարի 12, 1887(1887-01-12), Լոնդոն, Մեծ Բրիտանիայի և Իռլանդիայի միացյալ թագավորություն - օգոստոսի 23, 1964(1964-08-23)), բրիտանացի դիմանկարիչ և բնանկարիչ, ինտերիերի դիզայներ, ճանապարհորդային նոթերի գրող և բանագետ։


== Կյանք և աշխատանք ==

Ծնվել է Լոնդոնում, նկարիչ Լուիզա Սթարրի և իտալացի համայնքային ճարտարապետ Էնրիկո Կանցիանիի դուստրն էր։ Նա ամբողջ կյանքն անցկացրել է Քենսինգթոնյան պալատի հողերում գտնվող իր ընտանեկան տանը։ 
Նկարչություն է պարապել` նախ սովորելով «Կոպերնիկուս»-ում, Քենսինգթոնյան դպրոցում, որը ղեկավարում էին Սըր Արթուր Քոուփը և Էրսկին Նիկոլը, հետո` Թագավորական Ակադեմիայի դպրոցներում։ Նա ցուցադրվել է Թագավորական Ակադեմիայում, Լիվերպուլում, Միլանում, Վենետիկում և Ֆրանսիայում։ Նրա ամենահայտնի աշխատանքը «Երազանքների սրնգահարը» ջրանկարն էր, որը ցուցադրվել է Թագավորական Ակադեմիայում, 1915 թվականին։ Կարծիք կա, որ աշխատանքի վերարտադրությունները հայտնիությամբ մրցել են Հոլման Հանտի «Աշխարհի լույսը» աշխատանքի հետ։ Նա մեծապես ճամփորդել է Եվրոպայում, հատկապես` Իտալիայում։ Նրա նկարները վավերագրում են Հյուսիսայի Իտալիայի հեռավոր գյուղերում ապրող բնիկների հագուստը և կենսակերպը։ 
Նա նաև աշխատել է որպես գրքերի պատկերազարդող։ Հրատարակել է երեք ճամփորդական գիրք. «Սավոյայի տարազներ, ավանդույթներ և երգեր», «Պիեմոնտ» և «Ապենենյան լեռների և Ապրուցոյի հողերի միջով»։ Այս աշխատանքների շնորհիվ դարձել է Թագավորական աշխարհագրական միության անդամ։ Նա մի շարք հոդվածներ է հրապարակել Բանասիրական Միություն ամսագրում։ Նաև հրատարակել է «Գրին Փելեյս 3-ի մասին» ինքնակենսագրական գիրքը։ 
Նրա հավաքածուի մեծ մասը պահվում է Բիրմինգհամի թանգարանում և արվեստի պատկերասրահում։ Կանցիանին քվակեր էր և եղել է Թագավորական Բրիտանացի նկարիչների միության, Արվեստների և Արհեստների ցուցադրման միության, Տեմպերայում նկարիչների միության, Թագավորական միության թռչուններին փրկելու համար, Կենդանիների նկատմամբ դաժանության կանխարգելման միության և Բանասիրական միության անդամ։


== Ծանոթագրություններ ==


== Արտաքին հղումներ ==
Estella Canziani biography and works Archived 2018-05-01 at the Wayback Machine. (Birmingham Museum & Art Gallery)
The Other Within: Estella Canziani (Pitt Rivers Museum: England)
The Pearly Festival: Estella Canziani (The Folklore Society)
Գերդյու (Մեծ Պատոկի վտակ)

Անվան այլ կիրառումների համար տե՛ս՝ Գերդյու (այլ կիրառումներ)Գերդյու (ռուս.՝ Гердъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Պատոկ գետի աջ ափից 29 կմ հեռավորության վրա։ Գետի երկարությունը կազմում է 28 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝:

Ջրային օբյեկտի կոդը հանրային գրանցմամբ — 03050100212103000062798


== Ծանոթագրություններ ==
(5493) Սպիտցվեյգ

(5493) Սպիտցվեյգ (անգլ.՝ Spitzweg), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,359536 ա. մ., առավելագույնը մոտենում է 2,0181 ա. մ. հեռավորության վրա և հեռանում 2,701 ա. մ.։ Արեգակի շուրջ մեկ ամբողջական պտույտ է կատարում 1323,85 երկրային օրվա ընթացքում, իր ուղեծրով շարժվելով միջինում 0,271934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5493) Սպիտցվեյգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9020) Էուկրիպիա

(9020) Էուկրիպիա (անգլ.՝ Eucryphia), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 19-ին Էրիկ Էլստի կողմից Սմոլյանում։
Միջին հեռավորությունը Արեգակից կազմում է 2,565633 ա. մ., առավելագույնը մոտենում է 2,1252 ա. մ. հեռավորության վրա և հեռանում 3,0061 ա. մ.։ Արեգակի շուրջ մեկ ամբողջական պտույտ է կատարում 1501,03 երկրային օրվա ընթացքում, իր ուղեծրով շարժվելով միջինում 0,239835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9020) Էուկրիպիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուսեքսի վամպիրը

«Սուսեքսի վամպիրը» (անգլ. The Adventure of the Sussex Vampire), հայտնի խուզարկու Շերլոկ Հոլմսի մասին պատմող անգլիացի գրող Արթուր Կոնան Դոյլի պատմվածքներից մեկը։ Հրատարակվել է 1927 թվականին և ընդգրկվում է «Շերլոկ Հոլմսի արխիվը» ժողովածուում։


== Սյուժե ==
Շերլոկ Հոլմսին է դիմում թեյեր վաճառող պարոն Ռոբերտ Ֆերգյուսոնը, ով կասկածում է, որ իր կինը վամպիր է։ Հոլմսին ուղղված նամակում նա ներկայացնում է իր պատմությունը։ Ֆերգյուսոնը երկրորդ անգամ ամուսնացել է մի գեղեցիկ և երիտասարդ պերուուհու հետ և նրանք երեխա որդի ունեն։ Բացի այդ, տանը նաև ապրում է Ֆերգյուսոնի առաջին կնոջից որդին, 15-ամյա Ջեքը, ով փոքր հասակում վնասելով ողնաշարը, մասամբ հաշմանդամ է դարձել։ Խորթ մոր և Ջեքի միջև հարաբերությունները ի սկզբանե չեն ստացվել, ավելին, խորթ մայրը երկու անգամ հարձակվել է տղայի վրա` ուժեղ ծեծելով։
Հանկարծ, մի դաժան դեպք է տեղի ունենում։ Ստնտուն մտնում է սենյակ, որտեղ պառկած է երեխան, և տեսնում է, թե ինչպես է մայրը ատամները խրել երեխայի պարանոցի մեջ և ծծում է նրա արյունը։ Տեսածից քիչ էր մնում խելագարված ստնտուն ցանկանում էր անհապաղ ամեն ինչ Ֆերգյուսոնին պատմել, սակայն մայրը աղաչում է ոչինչ չասել և նույնիսկ դրա համար նրան գումար է վճարում։ Սակայն այս պատահարը այնքան է ստնտուին ցնցում, որ շուտով նա չի դիմանում և այդ սարսափելի պատահարի մասին Ֆերգյուսոնին է պատմում։ Նա լսածը հիմար կատակի նման է ընդունում, սակայն նույն պահին երեխայի սենյակից երեխայի ծղրտոցն է լսվում։ Ֆերգյուսոնը և ստնտուն վազում են այդ սենյակ և տեսնում են, որ մայրը ծնկի է իջել երեխայի առաջ, ում պարանոցին խայթոցի վերքերն են, իսկ մոր շուրթերը իր որդու արյան մեջ են։ Մայրը կտրականապես հրաժարվում է որևէ բացատրություն տալ կատարվածի համար և առանձին սենյակում փակվում է, որտեղ հավատարիմ սպասուհին սկսում է ուտելիք և խմիչք տանել։
Այս գործով չափազանց հետաքրքրված Հոլմսը, Վաթսոնի ուղեկցությամբ մեկնում է Սուսեքսում գտնվող Ֆերգյուսոնի տուն, որպեսզի հետաքննություն սկսի։ Հոլմսը ուշադրություն է դարձնում, որ տան պատերը զարդարված են ոչ միայն նկարներով, այլ նաև «հարավամերիկյան սպասքի և զենքերի հավաքածուով»։ Բացի այդ, Հոլմսը տանը ապրող շան մոտ տարօրինակ հիվանդություն է նկատում։ Սպանիելը, առանց որևէ պատճառի, համարյա կաթվածահար է եղել։ Շփվելով Ֆերգյուսոնի ավագ որդու հետ և կրտսեր երեխային զննելուց հետո Հոլմսը հաղորդում է, որ գործը բացահայտված է, սակայն հետագա բոլոր բացատրությունները տեղի կունենան միայն Ֆերգյուսոնի կնոջ ներկայությամբ։ Վաթսոնի և Ֆերգյուսոնի հետ միասին կնոջ սենյակ բարձրանալով, Հոլմսը բացահայտում է այս անսովոր դեպքի էությունը։
Ատելով իր փոքր արյունակից, և, ամենագլխավորը, առողջ եղբորը, Ջեքը որոշում է կործանել նրան։ Օգտվելով հարավամերիկյան հավաքածուի թունավոր ծայրադիր ունեցող զենքերից մեկից, Ջեքը սկզբում դրա ազդեցությունը փորձում է շան վրա, իսկ հետո երեխայի պարանոցի վրա է կրակում։ Երջանիկ պատահականությամբ մայրը այդ տեսարանի ականատեսն է դառնում և հասցնում է վերքից ծծել թույնը։ «Վամպիրիզմի» բոլոր հետագա դեպքերը կապված են նրա հետ, որ մայրը փորձում էր վերջնականապես իր որդուն ազատել թույնից։ Իմանալով, թե ինչքան ուժեղ է իր ամուսինը սիրում իր ավագ հաշմանդամ որդուն, երիտասարդ կինը որոշեց չպատմել նրան սարսափելի ճշմարտությունը։


== Էկրանավորում ==
1994 թվականին «Սուսեքսի վամպիրը» բեմադրվել է BBC Radio 4-ի համար։


== Ծանոթագրություններ ==
Ֆաբրիկո

Ֆաբրիկո (իտալերեն՝ Fabbrico), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2004 թվականի տվյալների կազմում է 6049 մարդ։ Բնակչության միջին խտությունը՝ 240 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 42042։ Հեռախոսային կոդը՝ (+39) 0522։


== Ժողովրդագրություն ==


== Արտաքին հղումներ ==
Sito dell'Istituto Nastro Azzurro fra Combattenti Decorati al Valor Militare
Sito del comune di Fabbrico
Sito del castello Guidotti
Աստղագիտական կլիմա

Աստղագիտական կլիմա (Աստղակլիմա), մթնոլորտային պայմանների համադրություն, որոնք կարող են ազդել աստղագիտական դիտարկումների որակի վրա։
Դրանցից կարևորագույնն են օդի թափանցիկությունը, նրա միատարրության աստիճանը (ազդում է դիտարկվող մարմինների «հստակության» վրա), մթնոլորտի ֆոնային լուսավորության մեծությունը, օրական ջերմաստիճանի տատանումները և քամու արագությունը։
Օպտիկական տիրույթում երկրային մթնոլորտի թափանցիկությունը բավականին մեծ է՝ զենիթում գտնվող աստղերի լույսը, ծովի մակերևույթից դիտարկման ժամանակ թուլանում է 25-50 % (ավելի թույլ սպեկտրի կարմիր, և ավելի ուժեղ երկնագույն մասում), իսկ ժամանակակից լեռնային աստղադիտարանի (2500-3000 մ) դեպքում միջինում 20 %։
Ուլտրամանուշակագույն տիրույթում մթնոլորտի թափանցիկությունը կտրուկ իջնում է. 280 նմ-ից ավելի կարճ ալիքների համար մթնոլորտը գործնականում անթափանց է։
Ինֆրակարմիր տիրույթում մթնոլորտի թափանցիկությունը չափազանց տատանվում է. գոյություն ունեն մի քանի կլանման հզոր շերտեր, որոնք պայմանավորված են ջրածնի և ջրի մոլեկուլների հետ։ Այդ պատճառով ինֆրակարմիր տիրույթում դիտարկումներ կատարելու համար աստղադիտակները տեղադրում են չոր բարձր լեռնային շրջաններում, օրինակ՝ չիլիական Ատակամա անապատում, կամ հավայան հրաբուխների (ավելին քան 4000 մ) գագաթին։


== Արտաքին հղումներ ==
«Աստղագիտական կլիմա» հոդված Պ.Վ. Շչեգլով, Աստրոնետ (ռուս.)
«Կրուգոսվետ» հանրագիտարանում հոդված (ռուս.)
Հոդված «Մեծ սովետական հանրագիտարանում» (ռուս.)


== Գրականություն ==
Щеглов П. В. Проблемы оптической астрономии. М., 1980
Уокер Г. Астрономические наблюдения. М., 1990
Купер У., Уокер Е. Измеряя свет звезд. М., 1994


== Տես նաև ==
en:Astronomical seeing
Մ.թ.ա. 442


== Դեպքեր ==


== Ծնունդներ ==


== Մահեր ==
Կլոր պար

Կլոր պար, փակ շրջանի դասավորությամբ կատարվող հայկական պար։ Ժողովրդի պատկերացմամբ կլոր՝ փակ շրջանով դասավորությունը պարողներին պահպանում է չարքերից։ Ունի պարզ և բարդ պարաձևեր։ Կլոր պարերից յուրաքանչյուրն ունի իր անունը, պարաքայլը, պարեղանակը, կատարման ժամանակը, տեմպը, ռիթմը և նպատակը։ Բնորոշ է Հայաստանի բոլոր ազգագրական շրջաններին։


== Տես նաև ==
Քոչարի
Մարդասպանություն

Մարդասպանություն, մի մարդու կողմից այլ մարդու մահվան ենթարկելը։
Այն կարող է լինել պատահաբար կամ մտածված։ Մտածված սպանությունը կարող է լինել օրինական և անօրեն։ Օրինականների շարքին են պատկանում.

մահապատիժը,
պատերազմական գործուղությունների ժամանակ սպանությունները (չշփոթել պատերազմական հանցագործությունների հետ),
ինքնապաշտպանությունը,
հանցագործի ձերբակալումը,
էֆթանազիա (միայն որոշ երկրներում),
պատմականորեն՝ մարդկային զոհաբերությունը՝ այժմ պատժելի։Անօրենների շարիքից են.

մարդասպանությունը,
ինքնասպանության հասցնելը,
որոշ երկրներում ինքնասպան լինողին, այդ գործողությունը իրականացնելու օգնությունը։Աբորտի հարցը դեռ քննարկված չէ։ Ըստ ՀՀ քրեական օրենսգրքի չկա որևէ կետ, որը հավասերեցնում է աբորտը և մարդասպանությունը, ի հակառակ այդ փաստի Հայ Առաքելական Եկեղեցու կողմից աբորտը դիտարկվում է որպես մարդասպանություն։


== Ծանոթագրություններ ==
Հեեդու

Հեեդու (էստ․՝ Heedu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆելդսպաթոիդներ

Ֆելդսպաթոիդները (գերմաներեն Feldspat - feldspat) ապարներ կազմող օգտակար հանածոներ են, նատրիումի, կալիումի և մասամբ կալցիումի ալյումինասիլիկատներ։ Քիմիական բաղադրության մեջ դրանք մոտ են դաշտային սպաթներին, բայց պարունակում են ավելի քիչ սիլիցիում։ Ձևավորվում են մագմայից, որոնք շատ աղքատ են սիլիցիայից։
Ֆելդսպաթոիդները ներառում են լեյցիտ, սոդալիտ, նեֆելին (էլեոլիտ), կանկրինիտ, նոսեան և գայուին, դեկորատիվ քարերից՝ լազուրիտ, տուգտուպիտ։
Որպես ապարներ առաջացնող օգտակար հանածոներ, ալկալային կրակոտ ապարները փոխարինում են ֆելդսպարտներին ալկալներով գերհագեցած և քվարցից զուրկ ապարների մեջ։
Ֆելդսպաթիզացումը ժայռերը ֆելդսպարների նոր կազմավորումներով հարստացնելու գործընթաց է։ Դա պայմանավորված է ալկալային մետազոմատիզմով կամ ապարների վրա հիդրոտերմային լուծույթների ազդեցությամբ։


== Գրականություն ==
Шуман В. Мир камня. Горные породы и минералы. — М.: Мир, 1986. С.24.
Минералы. Справочник. Т. 5. Каркасные алюмосиликаты. Вп.1. Фельдшпатоиды / Ред. Н. Н. Мозгова, М. Н. Соколова. М.: Наука, 2003. 379 с.
Четырёхъязычный энциклопедический словарь терминов по физической географии. — М: Советская энциклопедия, 1980. С.466.
Հայ մարմնակրթական ընդհանուր միության Ավստրիայի մասնաճյուղ

Հայ մարմնակրթական ընդհանուր միության (ՀՄԸՄ) Ավստրիայի մասնաճյուղ։ Հիմնադրվել է 1990 թվականին, Վիեննայում։ Միավորում է Ավստրիայի հայ սկաուտներին, կազմակերպում մարզական պարապմունքներ, նրանց դաստիարակում ազգային և հայրենասիրազգային գիտակցության ոգով։
Կոլցովո (գյուղ, Սակիի շրջան)

Կոլցովո (ուկրաիներեն՝ Кольцове, Ղրիմի թաթարերեն՝ Tegeş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Տեգեշ։
2001 թվականի տվյալներով Կոլցովո գյուղում բնակվում էր 989 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերբիայի լեզուներ

Սերբիան ունի ընդամենը մեկ համազգային պաշտոնական լեզու, որը սերբերենն է։ Սերբիայում օգտագործվող այլ լեզուների շարքին են պատկանում ալբաներենը (խոսվում է Կոսովոյում և Պրեզնոյում), հունգարերենը, ռոմաներենը, սլովակերենը, ռուսիներենը, խորվաթերենը (դրանք բոլորն էլ Վոժվոդինա նահանգի տարածաշրջանային պաշտոնական լեզուներն են), ուկրաիներենը, բուլղարերենը, չեխերենը, բոսներենը, վլաչերենը, մակեդոներենը, մոնտենեգրիներենը և այլն։


== Սերբերեն ==

Սերբերենը (չհաշված Վոժվոդինայի և հարավային ու արևելյան Սերբիայի մի քանի համայնքներ, ինչպես նաև Կոսովոյի մեծ մասը) Սերբիայի տարածքում գերակշռող լեզուն է։ Բոսներենը, խորվաթերենը և բունժեվակը, որոնք խոսվում են Սերբիայի որոշ մասերը, գործնականում սերբերենից չեն տարբերվում, մինչդեռ հարավային Սերբիայում բուլղարերենով խոսողները իրականում խոսում են Թորլակիան բարբառով, որը սերբ լեզվաբանների կողմից համարվում է սերբերենի բարբառներից մեկը։
Սերբերենը ունի մի քանի բարբառներ՝ Šumadija-վոժվոդինա, Smederevo-Vršac, Կոսովո-Resava, Prizren South Morava, Svrljig-Zaplanje, Timok-Lužnica (Torlakian), Արևելյան Հերցեգովինա և Zeta-South Sandžak.
Šumadija-Վոժվոդինան և Արևելյան Հերցեգովինա բարբառները ժամանակակից ստանդարտ սերբերենի հիմքն են։
Հարավային Սերբիայում խոսվող բարբառը կոչվում է թորլակիան։ Չնայած թորլակիան բարբառը չունի պաշտոնական կարգավիճակ և առանց որևէ կարգավիճակ ստանալու շարունակվում է խոսվել, որոշ դեպքերում դիտարկվում է որպես առանձին լեզու։ Այն կազմում է հարավային սլավոնական բարբառի շարունակություն, և միջանցիկ լեզու է արևելյան և հարավային սլավոնական լեզուների (հիմնականում բուլղարերեն և մակեդոներեն) ու հարավարևմտյան սլավոնական լեզուների (որի մասն էլ կազմում է սերբերենը) միջև։


== Շրջանների լեզուներ ==
Վոժվոդինայի ինքնավար մարզում կա պաշտոնական 6 լեզու՝ սերբերեն, հունգարերեն, ռումիներեն, սլովակերեն, խորվաթերեն և ռուսիներեն։ Շրջանի և Վոժվոդինայի ամբողջ տարածքի ադմինիստրատիվ լեզուն սերբերենն է։ Մյուս հինգ լեզուները օգտագործվում են սակավաթիվ համայնքային ղեկավարությունների կողմից։
Ալբաներենը և սերբերենը Կոսովոյի երկու պաշտոնական լեզուներն են։


== Տես նաև ==
Վոժվոդինայի լեզուներ


== Ծանոթագրություններ ==
Սեռանիլյոս դել Վալյե

Սեռանիլյոս դել Վալյե (իսպ․՝ Serranillos del Valle), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Կոմառկա Սուռ շրջանի կազմում։ Տարածքը զբաղեցնում է 13,28 կմ²։ Բնակչությունը 3440 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Զբիգնև Բժեզինսկի

Զբիգնև Բժեզինսկի (մարտի 28, 1928(1928-03-28)[…], Վարշավա, Լեհաստանի Երկրորդ Հանրապետություն - մայիսի 26, 2017(2017-05-26)[…], Ֆոլս Չըրչ, Վիրջինիա, ԱՄՆ), ամերիկացի հասարակագետ, քաղաքագետ և պետական գործիչ (1977-1981 թվականներին ԱՄՆ Նախագահի ազգային անվտանգության գծով օգնականը)։ Բժեզինսկին մի առիթով կարծիք է հայտնել, որ մարդկությունը մուտք է գործում զարգացման նոր փուլ, որն արդեն պայմանավորված է ոչ թե սոցիալական հեղափոխություններով, այլ գիտատեխնիկական առաջընթացով։ Այս որակական փոփոխությունը կատարվում է աստիճանաբար՝ ստորին դարաշրջանից (ագրարային) արդյունաբերականին, ապա «տեխնոտրոն»-ին անցնելով, որտեղ վճռական դեր են խաղում համակարգիչներն ու կիբեռնետիկական համակարգերը, իսկ գլխավոր և վճռորոշ ուժ է դառնում գիտությունը։
Հիմնական երկերն են. «Քաղաքական իշխանություն՝ ԱՄՆ/ԽՍՀՄ» (1964, Ս.Հանդինգստնի համահեղինակությամբ), «Վիթխարի կործանում։ Կոմունիզմի ծնունդը և մահը 20-րդ դարում» (1988), «Ազգային անվտանգության որոնումներում» (1988), «Շախմատային մեծ տախտակը» (1998)։


== Կենսագրություն ==


=== Վաղ տարիներ ===
Զբիգնև Բժեզինսկին ծնվել է 1928 թվականին Լեհաստանի մայրաքաղաք Վարշավայում։ Նրա ընտանիքն ազնվական ծագում ունի, սերում է Բժեզանի քաղաքից, որն այն ժամանակ Լեհաստանի Տարնոպոլի վոյվոդայության (ներկայում Ուկրաինայի կազմում է) տարածքում էր։ Բժեզինսկիի ծնողներն են Լեոնիան և Թադեուշ Բժեզինսկին, ով լեհ դիվանագետ էր և 1931-1935 թվականներին աշխատել է Գերմանիայում։
1938 թվականին Թադեուշ Բժեզինսկին գործուղվել է Կանադա։ 1945 թվականին Յալթայի կոնֆերանսի արդյունքներով Լեհաստանն անցավ խորհրդային ազդեցության գոտի, ինչը նշանակում էր, որ Բժեզինսկիների համար հայրենիք վերադարձն անվտանգ չէր։


== Աշխատություններ ==


=== Գլխավոր աշխատություններ ===


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва


== Ծանոթագրություններ ==
Եղիշե Ասծատրյան

Եղիշե Թևոսի Ասծատրյան (օգոստոսի 21 (սեպտեմբերի 3), 1914, Ճարտար, Շուշիի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - դեկտեմբերի 2, 2008(2008-12-02), Երևան, Հայաստան), պետական–կուսակցական աշխատող։ Տեխնիկական գիտությունների թեկնածու (1968)։


== Կենսագրություն ==
Եղիշե Ասծատրյանը ծնվել է Ճարտար գյուղում։ Ավարտել է Ճարտարի յոթնամյա դպրոցը, այնուհետև սովորել է Բաքվի հայկական դպրոցում։ 1932-1938 թվականներին սովորել է Թբիլիսիի Անդրկովկասյան ինդուստրիալ ինստիտուտում, ստացել լեռնային ինժեների որակավորում։ 1938-1939 թվականներին ինստիտուտը նրան ուղարկել է Դոնբասի հանքավայրերից մեկը, աշխատել է որպես տեղամասի պետի օգնական, ապա՝ ավագ ինժեներ, նաև թիվ 19 հանքի գլխավոր ինժեներ։ 1939-1946 թվականներին աշխատել է Մոնղոլիայում, եղել է տրեստի գլխավոր ինժեներ, այնուհետև՝ արդյունաբերության և շինարարության նախարարությունում՝ որպես խորհրդական։ 1947-1950 թվականներին եղել է Երևանի ալյումինի «Կանազ» գործարանի շինարարության շինմոնտաժային վարչության պետի տեղակալ, պետ։ 1952 թվականից աշխատել է որպես ՀԿԿ Երևանի շրջկոմի քարտուղար, այնուհետև՝ ՀԿԿ Երևանի Լենինյան շրջկոմի առաջին քարտուղար։ 1960–1962 թվականներին եղել է ՀԽՍՀ ժողտնտխորհի նախագահ, ապա ՀԿԿ Կենտկոմի քարտուղար և ՀԽՍՀ Մինիստրների խորհրդի նախագահի տեղակալ։ Լայն գործունեություն է ծավալել արդյունաբերական ձեռնարկությունների արմատական վերակառուցման, նոր տեխնոլոգիաների արմատավորման, երկրի բոլոր շրջաններում արդյունաբերական ձեռնարկությունների մասնաճյուղերի կառուցման, մի շարք ՋԷԿ-երի ու գործարանների հիմնադրման բնագավառում։ 1966 թվականից ՀԽՍՀ ժողովրդական վերահսկողության կոմիտեի նախագահն է։ ՀԿԿ Կենտկոմի անդամ է 1954 թվականից, բյուրոյի անդամ՝ 1960 թվականից, բյուրոյի անդամության թեկնածու 1966 թվականից։ 

Ընտրվել է ԽՄԿԿ XXII և ՀԿԿ XVII–XXV համագումարների պատգամավոր, ԽՍՀՄ Գերագույն խորհրդի VI և ՀԽՍՀ IV, V, VII և VIII գումարումների Գերագույն սովետի դեպուտատ։ ԽՄԿԿ անդամ (1944)։


== Պարգևներ ==
Լենինի շքանշան
Աշխատանքային կարմիր դրոշի երկու շքանշան
Սուրբ Մեսրոպ Մաշտոցի շքանշան, 2004


== Հիշատակ ==
Երևանում տեղադրվել է Եղիշե Ասծատրյանին նվիրված հուշատախտակ։
Եղիշե Ասծատրյանի անունն ընդգրկված է Մեծ Բրիտանիայում հրատարակվող «Ով ով է» համաշխարհային կենսագրական տեղեկատուում։


== Ծանոթագրություններ ==
Գոտասեկա

Գոտասեկա  (իտալ․՝ Gottasecca), կոմունա Իտալիայում, Պիեմոնտ մարզի Կունեո գավառում։
Սանֆրոնտ։
Բնակչությունը կազմում է 181 մարդ (2008 թվականի տվյալներով)։ Բնակչության խտությունը 14 մարդ/կմ²։ Տարածքը՝ 13 կմ²։ Փոստային ինդեքս՝ 12070։ Հեռախոսային կոդ՝ 0174։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0174 96077
Էլեկտրոնային փոստ։ gottasecca@reteunitaria.piemonte.it
Պաշտոնական կայք։ http://www.comune.gottasecca.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զոլոտարյովկա (գյուղ, Վյազեմսկի շրջան)

Անվան այլ կիրառումների համար տե՛ս՝ Զոլոտարյովկա (այլ կիրառումներ)Զոլոտարյովկա (ռուս.՝ Золотарёвка), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 267


== Դեպքեր ==


== Ծնունդներ ==


== Մահեր ==
1067

1067 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1067 թվականն է, 
XI դարի 67-րդ տարին։
Սամվել Հովհաննեսի Սարգսյան

Անվան այլ կիրառումների համար տե՛ս՝ Սամվել Սարգսյան (այլ կիրառումներ)Սամվել Հովհաննեսի Սարգսյան (դեկտեմբերի 5, 1944(1944-12-05), Լենինական, Հայկական ԽՍՀ, ԽՍՀՄ), հայ մեխանիկոս։ Ֆիզմաթ գիտությունների դոկտոր (1987), պրոֆեսոր (1989), ՀՀ ԳԱԱ թղթակից անդամ (2006), ՀՀ գիտության վաստակավոր գործիչ։


== Կենսագրություն ==
1967 թվականին ավարտել է Երևանի պետական համալսարանի Լենինականի մասնաճյուղը։ 1987-1994 թվականներին՝ նույն մասնաճյուղի տեսական մեխանիկայի ամբիոնի վարիչ, 1994-1997 թվականներին՝ ԳՄԻ ռեկտոր, 1998 թվականից՝ մաթեմատիկական անալիզի և դիֆերենցիալ հավասարումների ամբիոնի վարիչ։ Աշխատանքները վերաբերում են բարակ սալերի և թաղանթների ոչ գծային տեսություններում ֆունկցիոնալ անալիզի մեթոդներին, բարակ սալերի ու թաղանթների կոնտակտային խնդիրներին, դրանց մագնիսաառաձգականության տեսությանը և առաձգականության ոչ համաչափ ընդհանուր տեսության մշակմանը։


== Երկեր ==
Ասիմպտոտիկ մեթոդները պինդ մարմնի մեխանիկայում, Ե., 1989 (համահեղինակ)։
Общая двумерная теория магнитоупругости тонких оболочек. Е.. 1992.


== Ծանոթագրություններ ==
Electronic Entertainment Expo 2016

Electronic Entertainment Expo 2016, 22-րդ էլեկտրական զվարճանքների ցուցահանդեսը, որը անց է կացվել Los Angeles Convention Center-ում 2016 թվականի հունիս 12-ից 16-ը ընկած ժամանակահատվածում։


== Պրեսս-կոնֆերանսներ ==


=== Square Enix ===
E3-ից առաջ՝ հունիսի 8-ին, տեղի ժամանակով 8։30-ին Square Enix-ը անց կացրեց Deus Ex Universe անունը կրող կոնֆերանսը։ Կոնֆերանսի ընթացքում ցուցադրվեց Deus Ex: Mankind Divided-ի մասին պատմող 17 րոպեանոց դեմո-հոլովակ, խաղերի նոր ռեժիմը, որը կրում էր «Bench» անունը, ինչպես նաև Square Enix Go խաղաշարքի 3-րդ խաղը՝ Deus Ex Go։


=== Electroic Arts ===
Electroic Arts-ը իր կոնֆերանսը անց կացրեց հունիս 12-ին տեղի ժամանակով 13։00-ին EA Play-ի շրջանակներում։


=== Bethesda ===
Bethesda Softworks-ը իր թվով երկրորդ կոնֆերանսը անց կացրեց հունիս 12-ին տեղի ժամանակով 19։00-ին։


=== Kadokawa Games ===
Kadokawa Games-ը իր առաջին պրենս-կոնֆերանսը անց կացրեց հունիսի 12-ին տեղի ժամանակով 21։30-ին։


=== Microsoft ===
Microsoft-ը իր կոնֆերանսը անց կացրեց հունիս 13-ին տեղի ժամանակով 9։30-ին։


=== PC Gaming Show ===
PC Gaming Show-ը իր թվով երկրորդ պրեսս-կոնֆերանսը անց կացրեց հունիսի 13-ին տեղի ժամանակով 12։00-ին։


=== Ubisoft ===
Ubisoft-ը իր հերթին իր պրեսս-կոնֆերանսը անց կացրեց հունսի 13-ին, տեղի ժամանակով 13։00-ին։


=== Sony ===
Sony-ին իր կոնֆերանսը անց կացրեց հունիս 13-ին տեղի ժամանակով 18։00-ին։


=== Nintendo ===
Nintendo-ն չորրորդ անգամ անընդմաջ հրաժարվեց ավանդական դարձած պրեսս-կոնֆերանսից։ Նրանք նույնիսկ հրաժարվեցին իրենց ցուցադրումը թվայնացնելուց։ Դրանց փոխարեն ընկերությունը անց կացրեց արարողություն «Nintendo Treehouse Live @ E3 անունով։ Իրադարձությունը առցանց հեռարձակվեց հունիսի 13-ին տեղի ժամանակոց 19։00-ին։


== Հաստատված խաղերի ցանկ ==
Ներքևում ներկայացած են խաղերի ցանկը, որոնց վրա հատկացվել է ուշադրություն E3 2016-ի ընթացքում։


== Ծանոթագրություններ ==
Ստարի Կարավան

Ստարի Կարավան (ուկրաիներեն՝ Старий Караван), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Ստարի Կարավան գյուղում բնակվում էր 191 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաքս (խումբ)

Անվան այլ կիրառումների համար տե՛ս՝ Արաքս (այլ կիրառումներ)«Արաքս» խումբը ձևավորվել է Բելգիայում 2004 թ-ին։ Այն կազմված է հայ և օտարազգի պրոֆեսիոնալ երաժիշտներից։ Հիմնադիրներն են՝ կիթարիստ Տիգրան-Տեր Ստեփանյանը և դուդուկահար Վարդան Հովհաննիսյանը։ Խումբը կատարում է հայ նշանավոր երգահան-կոմպոզիտորների ստեղծագործություններ՝ Կոմիտաս, Սայաթ-Նովա, Խաչատուր Ավետիսյան, Արտաշես Քարտալյան։ 
Խումբը համերգներով հազվադեպ է հանդես գալիս, իսկ Հայաստանում ընդհանրապես չեն եղել։ Նրանք առավել հայտնի են օտարազգի երաժշտասերների միջավայրում։ Իրենց ձայնագրությունները հնչում են ռադիոյով, հեռուստատեսությամբ, պարային համույթների համերգացանկում, բայց խմբի անունը չի նշվում։ «Արաքս»ը յուրովի է ներկայացնում հանրությանը հայկական ազգային երգերը։


== Անդամներ ==


== Ձայնասկավառակներ ==
1. «La Brise» (2006 թ. "Cd Baby" label)
1. Հով արեք սարեր ջան 
2. Էրզրումի շորոր 		 
3. Չինար ես 			
4. Իրիկնային 		 	 
5. Գարուն ա/Հաբրբան 	 
6. Սարերի հովին մեռնեմ			 
7. Շողեր ջան/Սիրուն կռունկ/Արի ականջ կալ 			 
8. Կռունկներ 			
9. Էս գիշեր 			
10. Սոխակ ինչու՞ դադրեցար 		 
11. Ձմեռ			 
12. Բալենի 			 2.«Crossing» (2009 թ. "Cd Baby" label)
1. Աշխարհումս 			  	
2. Իլիկներով պար 			 
3. Ալագյազ/Խնկի ծառ 				
4. Սասունի		 	
5. Քելե, քելե 			 
6. Ջան իման 			 	
7. Նուբար Նուբար 			 	
8. Սարեն կուգա 			 	
9. Տարոնի 			 	
10. Rêve Marin 			 	
11. Վասպուրական 			 	
12. Ծիծեռնակ 			


== Ծանոթագրություններ ==


== Արտաքին հղումներ ==
Արաքս խումբը YouTube-ում
(5336) 1991 JE1

(5336) 1991 JE1, աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 7-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 3,113405 ա. մ., առավելագույնը մոտենում է 2,6624 ա. մ. հեռավորության վրա և հեռանում 3,5644 ա. մ.։ Արեգակի շուրջ մեկ ամբողջական պտույտ է կատարում 2006,56 երկրային օրվա ընթացքում, իր ուղեծրով շարժվելով միջինում 0,179412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5336) 1991 JE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրանիկ Հարությունյան (այլ կիրառումներ)

Անդրանիկ Հարությունյան անուն-ազգանունը կարող է վերաբերել հետևյալ անձանց`

Անդրանիկ Հարությունյան (ազատամարտիկ) (Բերդաձորցի Անդո, 1957 - 1992 թթ.), Ազգային-արցախյան պատերազմի ազատամարտիկ, ազատագրական շարժման գործիչ, գրող, գրողների միության անդամ, «Հայ Դատի պաշտպանության ընկերության» անդամ։
Անդրանիկ Հարությունյան  (1943- 2015 թթ.), հայ դերասան, ասմունքող, ՀՀ արվեստի վաստակավոր գործիչ (2007 թ.)։
Անդրանիկ Հարությունյան (դերասան)  (1982 թ.), հայ դերասան։